‫- סדרה של NETFLIX -‬
‫- פרק 2: מארחים בלתי מושלמים -‬
‫במשך זמן מה כתבתי יומן.‬
‫כרוניקה של כל מה שקרה בהיעדרך.‬
‫אבל לאט-לאט, המילים התחילו לדהות.‬
‫זמן מה אחרי שעזבת,‬
‫כל הספרים בספרייה נעשו כרכים של נייר לבן.‬
‫למחרת, כל הספרייה נעלמה.‬
‫לא מצאתי אותה שוב.‬
‫אבל את נשארת בזמן שהאחרים ברחו,‬
‫הספרנית המלכותית של ממלכה נטושה.‬
‫לא הרגשתי נטושה.‬
‫ידעתי שתחזור.‬
‫אתה זקוק למנוחה, אדוני.‬
‫ולמזון ואולי לעוד קצת מנוחה,‬
‫ואז תחזור למלוא הכוח שלך.‬
‫לא.‬
‫לא בלעדי הכלים שלי.‬
‫הכלים שלך?‬
‫החול, הקובע ואבן האודם שלי.‬
‫למה? מה קרה להם?‬
‫הם נלקחו ממני.‬
‫בידי שוביי.‬
‫ואז נלקחו מהם.‬
‫אני לא יודע לאן.‬
‫גם לא מי אני בלעדיהם.‬
‫- באפלו, ניו יורק -‬
‫א-סלאם עליכום, יקירי. מה שלומך?‬
‫לא תצליח לנחש במה אני מסתכלת.‬
‫בקארוואג'ו.‬
‫והוא יכול להיות הקארוואג'ו שלך‬ ‫תמורת 22 מיליון.‬
‫ברור שאתה יכול לחשוב על זה,‬ ‫אבל לא יותר מדי זמן.‬
‫ג'ובאני, זו ג'וזיאנה.‬
‫לא נעים לי להפריע לך בעבודה,‬
‫אבל רכשתי עוד אחד מהספרים של וזארי.‬
‫כן, יפה מאוד.‬
‫תגיד בבקשה ליושב ראש שמאדאם דודה התקשרה.‬
‫כן, אמתין.‬
‫ברנאר, מצאתי אותה.‬
‫והיא במצב יוצא מן הכלל.‬
‫ההונג'ו מסאמונה.‬
‫הלו?‬
‫חתיכת מקום יש לך פה, את'ל.‬
‫מי אתה?‬
‫איך נכנסת?‬
‫להיכנס היה החלק הקל.‬ ‫החלק הקשה היה למצוא אותך.‬
‫עשית עבודה טובה מאוד‬
‫בשכנוע אנשים שאת'ל קריפס לא קיימת.‬
‫מתברר שלא מספיק טובה.‬
‫טוב, אני לא בדיוק "אנשים".‬
‫אז מה אתה?‬
‫את זוכרת את היצור‬ ‫שרודריק ברג'ס החזיק בכלוב במרתף שלו?‬
‫מלך החלומות?‬
‫אתה אחד משלו?‬
‫אני עומד בפני עצמי עכשיו.‬
‫בעזרתך, אני מתכוון להישאר ככה.‬
‫למה אתה זקוק לעזרה שלי?‬
‫כי הוא יצא מהכלוב והוא יחפש אותנו.‬
‫אותך ואותי.‬
‫למה אותי? לא עשיתי לו כלום.‬
‫עשית, את'ל.‬
‫גנבת ממנו.‬
‫יש רק דרך בטוחה אחת למצוא את הכלים שלי.‬
‫עליי לזמן את השלוש-באחת.‬
‫המצב לא חמור עד כדי כך.‬
‫אלות הגורל רואות את העבר,‬ ‫את ההווה ואת העתיד, והן יודעות הכול.‬
‫כן, אבל הן מדברות בחידות.‬
‫הן לא אומרות את מה שאתה רוצה לדעת,‬
‫אלא רק את מה שאסור לך לדעת.‬
‫אולי רק הפעם תוכל לבקש עזרה מאחד מאחיך.‬
‫גורל ודאי ידע היכן הכלים שלך, או תשוקה…‬
‫האחים שלי צריכים לדאוג לממלכות שלהם,‬ ‫אני צריך לדאוג לשלי.‬
‫אנחנו לא מתערבים זה בעניינו של זה.‬
‫אתה אולי לא מתערב, אבל הם בהחלט מתערבים.‬
‫אולי רק הפעם הזאת תוכל לספר להם מה קרה לך.‬
‫אני די בטוח שהם יודעים מה קרה לי.‬
‫ואף אחד מהם לא בא לעזרתי.‬
‫לא זול לזמן את אלות הגורל.‬
‫הן עולות הון תועפות.‬
‫וכרגע אני לא מסוגל לגייס די כוח לזמן אותן,‬
‫ובוודאי לא לשלם את עלותן.‬
‫אלא אם כן…‬
‫יש משהו שלי שנותר בחלימה?‬
‫משהו שאני יצרתי?‬
‫אתה יצרת את כל זה.‬
‫לא, משהו שנשאר שלם.‬
‫שאולי אצור בו שביב מהכוח שלי.‬
‫משהו שאני יכול לספוג.‬
‫יש דבר אחד.‬
‫גרגורי, רד משם מיד.‬
‫אתה תחליק ותיפצע.‬
‫זהו זה.‬
‫הנה הוא.‬
‫אתה בטוח?‬
‫כל הכבוד, גרגורי. גרגויל טוב.‬
‫קין, בוא מהר.‬
‫לכל השדים, השטויות והשערוריות.‬
‫קין.‬ ‫-מה אתה רוצה, טמבל?‬
‫אתה לא רואה שאני עסוק?‬ ‫-יש לנו אורחים.‬
‫מה?‬
‫איפה?‬
‫קין.‬
‫הבל.‬
‫אדון מורפיאוס.‬
‫חזרת.‬
‫סוף-סוף.‬
‫אמרתי לך שהוא יחזור.‬
‫לרגע לא פקפקתי בזה.‬
‫תיכנס, אדוני.‬
‫גם את, לוסיאן. לבית התעלומות.‬
‫או לבית הסודות. יש לי תה.‬
‫לי יש תה ועוגיות.‬
‫רבותיי, חוששני שזה לא ביקור נימוסין.‬
‫מה קרה?‬
‫משהו לא בסדר?‬ ‫-מה העניין?‬
‫למען החלימה,‬
‫עליי לקחת בחזרה מתנה‬ ‫שנתתי לכם לפני זמן רב.‬
‫כן, אדוני.‬
‫מה ששלנו הוא שלך.‬
‫כל דבר.‬
‫רק תבקש.‬
‫- גרגורי -‬
‫ודאי יש דרך אחרת.‬
‫הלוואי שהייתה.‬
‫אבל חייבים לשקם את החלימה.‬
‫אתה אומר את זה כאילו אנחנו הרסנו אותה.‬
‫כאילו אנחנו נעלמנו ליותר מ-100 שנים.‬
‫קין.‬ ‫-אתה שוכח את מקומך, קין.‬
‫לא, אדוני, אתה שכחת אותנו.‬
‫יש לך מושג מה כבר איבדנו‬
‫כשחיכינו לך שתחזור אחרי כל השנים האלה?‬
‫מה שאתם איבדתם?‬
‫התשובה היא לא.‬
‫לא באתי הנה לבקש מכם.‬
‫באתי לבקש מגרגורי.‬
‫אני זקוק לעזרתך.‬
‫גרגורי, תפסיק. לא.‬
‫קח אותי במקומו. או את הבל.‬
‫כן, קח אותי, בבקשה.‬ ‫-אני לא יכול.‬
‫אני יכול לספוג מחדש רק את מה שיצרתי,‬
‫וגרגורי החל כסיוט.‬
‫כן, אבל עכשיו הוא אחד מאיתנו.‬
‫זה לא הוגן.‬
‫לא… זה לא הוגן.‬
‫אתה ילד טוב מאוד.‬
‫אתה לא חייב לעשות את זה.‬
‫זה לא הוגן.‬
‫שירת את הממלכה הזאת בכבוד רב.‬
‫אתה תחסר.‬
‫בואי, לוסיאן.‬
‫יש לנו עבודה.‬
‫בהצלחה, אדוני.‬
‫חנפן מתחנחן.‬
‫אני רואה שהפכת‬ ‫את הכישרון שלך בגנבה לקריירה מצליחה.‬
‫אני לא גונבת אותם. אני קונה ומוכרת אותם.‬
‫את שומרת אצלך משהו?‬
‫לא.‬
‫אפילו לא את הכלים של חלום?‬
‫הוא ירצה אותם.‬
‫אני מניחה שגם אתה רוצה אותם.‬
‫הכלים לא יכולים לשמש אותי.‬
‫הם עשויים מהחומר שאני עשוי ממנו.‬
‫אז… למה אתה כאן?‬
‫לראות אם נוכל לעזור זה לזה.‬
‫אראה לך איך להשתמש בהם.‬
‫להשתמש בהם לצורך מה?‬
‫לגרש אותו. לעולם הפעם.‬
‫אתה רוצה שאני אהרוג את מלך החלומות?‬
‫כן. את יכולה לעשות את זה.‬ ‫אני יודע שאת יכולה.‬
‫את צריכה רק להקשיב לי ולבטוח בי.‬
‫אם כך אני חוששת ששנינו מתים,‬
‫כי הם לא אצלי.‬
‫כן, טוב, זה חבל מאוד.‬
‫אני תוהה אם הבן שלך יודע היכן הם.‬
‫מה שלום ג'ון בימים אלה?‬
‫מה לדעתך חלום יעשה לבן של רודריק ברג'ס?‬
‫אז אשאל אותך פעם נוספת, למען בנך.‬
‫איפה הכלים, את'ל?‬
‫אתה חושב שאתה מוכן לזה, הוד מלכותך?‬
‫עבר הרבה זמן מאז שניווטת במים האלה.‬
‫את חושבת ששכחתי איך לנווט?‬
‫לא, אבל…‬
‫אני לא יכול לבקש את עזרת אלות הגורל‬ ‫בלי לתת להן משהו בתמורה.‬
‫בחלימה לא נותר דבר שאפשר לתת.‬
‫אני צריך לאסוף את המנחות שלי‬ ‫מהחלומות של אחרים.‬
‫אני מבינה.‬
‫פשוט בהיעדרך‬
‫המים האלה‬ ‫נעשו אפלים יותר, בוגדניים ומסוכנים.‬
‫המים האלה הם חלק ממני‬ ‫לא פחות מכפי שאני חלק מהם.‬
‫הקורבן של גרגורי לא יהיה לשווא.‬
‫צדקת, לוסיאן.‬
‫נדמה שהחלומות והסיוטים‬ ‫כבר אינם מזהים את אדונם.‬
‫אזכיר להם ואקח מהם מה שאני זקוק לו.‬
‫כיוון שאת אלות הגורל פוגשים בצמתים,‬
‫אמצא צומת בחלומותיו של חקלאי קמבודי.‬
‫האיש התלוי מייצג כניעה והקרבה לטובת הכלל.‬
‫הגרדום מקורו בחובבת קולנוע יפנית צעירה,‬
‫שראשה מלא בסרטי אימה בריטיים.‬
‫לשחרר!‬
‫הזרמים חזקים ומהירים מכפי שאני זוכר.‬
‫אני חייב להתרכז.‬
‫לפקוח את העיניים‬ ‫ולראות מה מבקשות אלות הגורל.‬
‫נחש, סמל לטרנספורמציה,‬
‫לחיים, למוות וללידה מחדש.‬
‫אספתי את מנחותיי.‬
‫עכשיו זה תלוי באלות הגורל.‬
‫אני, האל מורפיאוס,‬
‫חלום מהאינסופיים,‬
‫מזמן את אלות הגורל,‬
‫את השלוש-שהן-אחת,‬
‫את האחת-שהיא-שלוש.‬
‫את ההקטה.‬
‫מורפיאוס, מזמן לא נפגשנו.‬
‫אתה נראה רזה, חומד.‬
‫אתה אוכל? אתה רעב?‬
‫כן, אבל לא למזון.‬
‫תראו אותו. הוא רוצה משהו.‬
‫תפסת אותי.‬
‫אני באמת רוצה משהו.‬
‫אני זקוק לעזרתכן.‬
‫עזרה?‬
‫תקשיבו לו.‬
‫כמו שעזרת לנו נגד קירקה?‬
‫קירקה היא סיפור ישן, אחות-עצמי.‬
‫והוא הביא דברים נחמדים.‬
‫אתה יכול לשאול אותנו שלוש שאלות.‬
‫ולקבל תשובה אחת מכל אחת מאיתנו.‬
‫תודה, גבירותיי.‬
‫השאלה הראשונה שלי.‬
‫היה לי שקיק עור מלא בחול.‬
‫היכן הוא?‬
‫הוא נמכר בלונדון.‬
‫הרוכשת האחרונה היא קוסמת בשם…‬
‫ג'ואנה קונסטנטיין.‬
‫קונסטנטיין…‬
‫הכרתי פעם קונסטנטיין,‬ ‫אבל זה היה לפני 300 שנים.‬
‫אמרת "הרוכשת האחרונה". החול עדיין אצלה?‬
‫חלום, אתה יודע שזה אסור.‬
‫אתה מקבל שאלה אחת, תשובה אחת.‬
‫אני מתנצל.‬
‫השאלה השנייה שלי.‬
‫דבר, יקירי.‬
‫הקובע שלי. מה קרה לו?‬
‫הוא נמסר לשד‬
‫בתמורה לקמע ההגנה.‬
‫לאיזה שד הוא נמסר?‬
‫שאלה אחת, תשובה אחת, חומד.‬
‫שאלה אחרונה.‬
‫אבן האודם שלי, בידי מי היא נמצאת עכשיו?‬
‫האבן היקרה שלך עברה מאם לבן.‬
‫היכן הם עכשיו?‬
‫שאלת את השאלות שלך!‬
‫אדוני, לא נתת את זה לאלות הגורל.‬
‫כי זה לא היה מיועד להן.‬
‫אתה לא מקשיב, נכון?‬
‫זה אופייני לגברים נאים.‬ ‫אני מניחה שהם לא צריכים להקשיב.‬
‫את'ל, את מפלרטטת איתי?‬
‫שאלת אותי היכן הכלים,‬ ‫אמרתי לך שהם לא אצלי.‬
‫קשה לי להאמין, בהתחשב בהצלחה הכבירה שלך.‬
‫אתה חושב שהדרך היחידה לאישה להצליח‬
‫היא להשתמש בכשפים?‬
‫על טבעי וסקסיסטי.‬
‫אתה באמת סיוט, מה?‬
‫בחייך, את לא יכולה להכחיש שהכלים עזרו לך.‬
‫הם בהחלט סייעו לך לא להיראות בגילך.‬
‫מי מפלרטט עכשיו?‬
‫כשעזבתי את רודריק,‬ ‫המרתי את החול ואת הקובע בחיים שלי באמריקה.‬
‫ואבן האודם?‬
‫אבן האודם…‬
‫כפי שאתה יודע, יש לה הכוח להגשים חלומות,‬
‫אבל היא גם מגשימה סיוטים.‬
‫הבן שלי, ג'ון, לקח ממני את אבן האודם,‬
‫ואז אבן האודם לקחה את ג'ון.‬
‫היכן היא עכשיו?‬
‫אני לא יודעת. לא רוצה לדעת.‬
‫את משקרת, את'ל.‬
‫את לא צריכה לשקר.‬
‫למעשה…‬
‫את לא צריכה לומר מילה.‬
‫העיניים שלך יספרו לי הכול,‬ ‫כל מחשבה, כל רגש.‬
‫אתה תתחרט על זה. אני מבטיחה לך.‬
‫למה את חושבת כך?‬
‫אני לא זקוקה לכלים של חלום.‬
‫יש לי כלים משלי.‬
‫אחי.‬
‫תודה שקברת אותי בקבר רדוד כל כך הפעם.‬
‫ו… על זה.‬
‫מי נתן לך ביצה?‬
‫אתה.‬
‫אני לא נתתי לך ביצה. למה שאתן לך ביצה?‬
‫כהתנצלות על זה שרצחת אותי.‬
‫מתי קרה שהתנצלתי על זה שרצחתי אותך?‬
‫קין, תראה!‬
‫זה גרגויל תינוק.‬
‫אם הוא חושב שהשארת היצור הזה‬ ‫על סף הדלת שלי מפצה על גרגורי…‬
‫אתה חושב שהוא בא מהאל מורפיאוס?‬
‫אלא ממי, סתום אחד?‬
‫הוא מנסה לשחד אותנו בגרגויל תינוק.‬
‫או שהוא מצטער כמונו על האובדן של גרגורי.‬
‫הוא חמוד, נכון?‬
‫אני חושב שאקרא לו… ארווינג.‬
‫ארווינג?‬
‫אי אפשר לקרוא לגרגויל "ארווינג",‬ ‫סתום-בלום אחד.‬
‫אני אוהב את השם ארווינג.‬
‫שמות של גרגוילים… תמיד מתחילים ב-ג'.‬
‫"גורמוגון, גלדסטון, גנימד…"‬
‫בסדר. גרווינג.‬
‫גרווינג?‬ ‫-הוא מתחיל ב-ג'.‬
‫זה לא חייב להיות להיות גרווינג.‬ ‫זה יכול להיות גולדי…‬
‫מיס די. היי. אני ג'קי.‬
‫אני אלווה אותך פנימה היום.‬ ‫את יכולה לענוד את זה?‬
‫תודה.‬
‫היי, סאם.‬ ‫-היי, ג'קי.‬
‫אפקיד אותך בידיו האמונות של סאם.‬ ‫-תודה, ג'קי.‬
‫ברוכה השבה, מיס די.‬
‫תודה, סאם.‬
‫שלום, ג'וני.‬
‫שלום, אימא.‬
‫מה שלומך, ג'וני? אתה מרגיש טוב?‬
‫כמו תמיד. משועמם קצת. מסומם מאוד.‬
‫כל הימים זהים בכלא.‬
‫בית חולים, ג'ון, לא כלא.‬
‫אם את נהנית לחשוב כך.‬
‫מה אמרו הרופאים?‬
‫איך מתקדם הטיפול?‬
‫זו הדרך שלך לשאול אותי אם כבר סלחתי לך?‬
‫אתה בסדר, נכון, יקירי?‬
‫עשית דרך ארוכה.‬
‫אני גאה בך.‬
‫את מנסה לשכנע אותי או את עצמך?‬
‫אני מנסה לנהל שיחה עם הבן שלי.‬
‫אנחנו באמת צריכים לדבר.‬
‫זה בדרך כלל לא נגמר טוב.‬
‫אולי כדאי שאבקש מהשומר לבוא ולשמש כבורר.‬
‫אנחנו צריכים לדבר על… אבן האודם.‬
‫- הבל -‬
‫שלום, ארווינג. כלומר, גולדי.‬
‫אני אקרא לך גולדי למען קין,‬
‫אבל אני חושב עליך בתור ארווינג. בלב.‬
‫זה חזק ממנו. הוא לא אשם.‬
‫זה מי שהוא. זה מי שאנחנו.‬
‫הרוצח הראשון, הקורבן הראשון.‬
‫זה הסיפור שלנו.‬
‫אתה יודע בכלל מה זה סיפור?‬
‫לספר לך סיפור?‬
‫זה סיפור סודי.‬
‫זה סיפור על שני אחים‬ ‫שאהבו מאוד-מאוד זה את זה.‬
‫והם היו נחמדים מאוד זה לזה.‬
‫נחמדים וטובים.‬
‫ומשפחתיים, אתה מבין?‬
‫והאח הבכור מעולם לא פגע באח הצעיר.‬
‫והם לא גרו בבתים שונים.‬ ‫הם גרו יחד באותו בית.‬
‫והם היו… מאושרים.‬
‫לא אכפת לי להירצח, באמת.‬ ‫אם זה מה שמשמח את קין, אז…‬
‫בשביל מה יש אחים, מה, אח קטן?‬
‫בוא.‬
‫נלך להגיד בוקר טוב לקין?‬
‫אני אהיה בסדר.‬
‫בד"כ הוא לא רוצח אותי לפני הצהריים.‬
‫הוא לא טיפוס של בוקר.‬
‫כמוני. או כמוך, מתברר.‬
‫היורשה לי לשאול לאן פניך מועדות, אדוני?‬
‫ללונדון.‬
‫לא היית שם ב-100 השנים האחרונות?‬
‫סליחה. למה לונדון?‬
‫החול נמכר שם.‬
‫כשאחזיר אותו אליי, אחפש את הקובע שלי.‬
‫בגיהינום.‬
‫אוי ואבוי.‬
‫אם כך, תעשה לי טובה אחת לפני שתלך?‬
‫קח איתך עורב.‬
‫לא עוד עורבים.‬
‫אם לא בשבילך, אז בשבילי.‬
‫עורב יכול לעבור בין הממלכות.‬
‫לדווח לי…‬ ‫-אני לא זקוק למשגיחה.‬
‫אני חלום מהאינסופיים.‬
‫כן, ולחלום מהאינסופיים תמיד יש עורב.‬
‫ג'סאמי הייתה האחרונה.‬
‫אם קונסטנטיין הזאת דומה לאבותיה,‬
‫היא תשרת אותי היטב.‬
‫היא רק בת אנוש.‬
‫כפי שהיה רודריק ברג'ס.‬
‫מה כבר יכול להשתבש?‬
‫יפה. חזרת.‬
‫ובדיוק בזמן. הוד מעלתו יהיה מרוצה.‬
‫איפה חלום?‬
‫הלך. שוב. לעת עתה.‬
‫הוא יצא לחפש את הכלים שלו, נכון?‬
‫הוא יחזור.‬
‫אם כך, כדאי שאזוז.‬
‫לאן אתה הולך?‬
‫בחזרה לעולם הערות.‬
‫לחופש. כדאי לך לנסות מתישהו.‬
‫חלומות וסיוטים לא שייכים לעולם הערות.‬
‫מסתבר שאני מתאים לשם.‬
‫אין לך שום נאמנות לבוראך?‬
‫מדוע שתהיה לי? לו אין נאמנות כלפינו.‬
‫אתה לא מבין אותו, קורינתי.‬
‫לא, אני רואה אותו כפי שהוא.‬
‫הוא לא שם זין עלייך או עליי.‬
‫אכפת לו רק מעצמו.‬
‫מהממלכה שלו.‬
‫בסדר, שייקח אותה.‬
‫כי אני עוזב ולעולם לא אחזור.‬
‫הוא ירדוף אחריך.‬
‫אם הוא יעשה את זה, גם הוא לא יחזור.‬
‫את לא יכולה לשנות אותו.‬
‫את גם לא יכולה להציל אותו.‬
‫תרגום כתוביות: הדסה הנדלר‬